recursal/SuperWikiNEXT-32B huggingface dataset:
বোমা বিস্ফোরণের পর উলফসচেঞ্জ
**অপারেশন ভালকিরি** (German: Unternehmen Walküre) জার্মানির সেই সময়ের শাসক অ্যাডলফ হিটলারকে হত্যা করার ছক। ১৯৪৪ সালে তখন হিটলারের বিরোধী মত তৈরি হচ্ছিল। সেনাবাহিনীতেও তার একাধিপত্য ছিল না। সে সময়ই ক্লজ ফন স্টফেনবার্গ নামে এক সেনা কর্মকর্তা ও কয়েকটি নাৎসি বিরোধী সংগঠন হাত মিলিয়ে হিটলারকে হত্যার ছক কষে। দিনটি ছিল ১৯৪৪ সালের ২০ জুলাই। সেই সেনা কর্মকর্তা হিটলারের সঙ্গে দেখা করতে গিয়ে একটি ব্রিফকেস রেখে বেরিয়ে যান। ভেতরে ছিল বোমা। সেনা কর্মকর্তা চলে যেতেই একটি ফোন আসে হিটলারের কাছে। ব্রিফকেস থেকে তাকে দূরে সরে যেতে বলা হয়। সামান্য দূরে যেতেই ভয়ংকর বিস্ফোরণ। প্রাণে বাঁচলেও মারাত্মক আহত হন হিটলার। এভাবে ব্যর্থ হয় সিক্রেট অপারেশন।

পরিকল্পনা
---------

২০ জুলাই ১৯৪৪-এ হিটলারকে হত্যার প্রচেষ্টার প্রকৃত বাস্তবায়নে মূল ভূমিকা পালন করেছিলেন ক্লজ ফন স্টফেনবার্গ। স্টফেনবার্গ ভালকিরি পরিকল্পনাকে আরও উন্নত করেছিলেন এবং পরিবর্তনশীল পরিস্থিতি মোকাবেলায় পরিবর্তন করেছিলেন। রিজার্ভ আর্মির চিফ অফ স্টাফ হিসাবে স্টফেনবার্গের অবস্থান তাকে রিপোর্টের জন্য হিটলারের কাছে যাওয়ার অনুমতি দেয় এবং একই সাথে ভালকিরি বাস্তবায়নের জন্য সদর দফতরে তার উপস্থিতির প্রয়োজন হয়। প্রথমে, ট্রেসকো এবং স্টফেনবার্গ হিটলারের কাছে যাওয়ার অনুমতিসহ অন্যান্য অফিসারদের সন্ধান করেছিলেন যারা এই হত্যাকাণ্ড চালাতে পারে।

তথ্যসূত্র
---------

1. ↑  Kurtz 1946, পৃ. 226।

বহিঃসূত্র
---------

* German Resistance to Hitler – Valkyrie Conspiracy – German Conspiracy against the German government culminating in the Coup Attempt of 20 July 1944
* The Conference Room at the "Wolf's Lair" after the Assassination Attempt (20 July 1944) from German History in Documents and Images a project of the German Historical Institute
* Adolf Hitler – antihero of the 20th century  ওয়েব্যাক মেশিনে আর্কাইভকৃত ১৯ ফেব্রুয়ারি ২০২২ তারিখে
* Telex Message by the Conspiratorial Stauffenberg Group to the holders of executive Power (20 July 1944) from German History in Documents and Images a project of the German Historical Institute
* The assassination attempt from 20 July 1944 and operation "Valkyrie" (জার্মান ভাষায়)
* Consequences (জার্মান ভাষায়)
**হুতাক** (পশতু: هوتک), বা **হুতাকি** (পশতু: هوتکي) হল একটি পশতুন গোত্র।

ইতিহাস
------

দীর্ঘদিন পূর্বে হুতাক একটি রাজনৈতিক পরিবার হিসেবে কাজ শুরু করেছিল। এই গোত্রের মধ্যে মীরওয়াইস হুতাক সর্বপ্রথম বাদশাহ হন। তার মৃত্যুর পর অন্য হুতাকরা ক্ষমতা পেয়েছিলেন। তারা হলেন আবদুল আজিজ হুতাক, মাহমুদ হুতাক, আশরাফ হুতাক ও হুসাইন হুতাক।

অনেক হুতাক সদস্য বর্তমানে রাজনীতিতে সক্রিয় রয়েছেন। তবে মীরওয়াইস হুতাকের সরাসরি বংশধর খুব অল্প কয়েকজন পাওয়া যায়। তাদের মধ্যে একজন হলেন বিসমিল্লাহ। তিনি পূর্বে আফগান পুলিশে কাজ করতেন এবং আফগানিস্তানে আমেরিকার আক্রমণের পর চাকরি ছেড়ে দেন। আরও দুইজন বংশধরের কথা জানা যায়। তারা যুক্তরাষ্ট্রে বসবাসরত। আফগান সরকারে কূটনৈতিক হিসেবে দায়িত্বরত আবদুল কিউ. হুতাক মীরওয়াইস হুতাকের বংশধর বলে জানা যায়।

আরও দেখুন
---------

* হুতাক রাজবংশ
* মীরওয়াইস হুতাক
* নাজু তুখি
* পশতুন গোত্র

তথ্যসূত্র
---------

1. ↑  Hotak Family by Naval Postgraduate School
2. ↑  "Family Tree of the Hotak's"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।
3. ↑  "Afghanland - Mirwais Khan Hotaki"। ১১ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।
**অরুণা সুরেশ** (জন্ম ১৯ ফেব্রুয়ারি, ১৯৫০) হলেন ভারতের ওড়িশা উচ্চ আদালতের একজন প্রাক্তন বিচারক। তিনি দিল্লি উচ্চ আদালতেও দায়িত্ব পালন করেছিলেন। ওড়িশার একটি আইনজীবী সমিতি তাঁর আদালত বর্জন করার পরে তিনি খবরের শিরোনামে এসেছিলেন। একজন বরিষ্ঠ আইন উপদেষ্টাকে, তিনি জড়িত ছিলেন না এমন একটি মামলায় হস্তক্ষেপ করা থেকে বিরত থাকতে বলায়, সমিতিটি তাঁর আদালত বর্জন করেছিল।।

কর্মজীবন
--------

অরুণা সুরেশ ১৯৭৩ সালে দিল্লি জুডিশিয়াল সার্ভিসে দক্ষতা অর্জন করেছিলেন এবং প্রাথমিকভাবে অধস্তন দেওয়ানী বিচারক, মহানগর হাকিম, দেউলেদশা সম্পর্কিত বিচারক, ক্ষুদ্রকারণ আদালতের বিচারক এবং ভাড়া নিয়ন্ত্রকসহ বেশ কয়েকটি ক্ষেত্রে দিল্লির নিম্ন বিচার বিভাগে দায়িত্ব পালন করেছিলেন। ১৯৮৭ এবং ১৯৯১ এর মধ্যে, তিনি দিল্লির জেলা আদালতে আইনি সহায়তা (লিগ্যাল এইড) পরিষেবাদির সচিব হিসেবেও কাজ করেছিলেন।

অরুণা সুরেশ ২০০৬ সালের ৪ঠা জুলাই দিল্লি উচ্চ আদালতে অতিরিক্ত বিচারক হিসাবে নিযুক্ত হয়েছিলেনন এবং ২০০৮ সালের ১১ ফেব্রুয়ারি স্থায়ী বিচারক পদে উন্নীত হয়েছিলেন।

২০১০ সালের ২৮ অক্টোবরে তাঁকে দিল্লি উচ্চ আদালত থেকে ওড়িশা উচ্চ আদালতে স্থানান্তরিত করা হয়েছিল। রাষ্ট্রপতি প্রতিভা পাতিল এই পদক্ষেপের আদেশ দিয়েছিলেন, তিনি সুপ্রিম কোর্টের সুপারিশক্রমে তখন ১১ জন বিচারককে স্থানান্তরিত করেছিলেন।

ব্যক্তিগত জীবন
--------------

অরুণা সুরেশ দিল্লিতে পড়াশোনা করেছিলেন। ১৯৬৯ সালে তিনি দিল্লি বিশ্ববিদ্যালয়ের ইন্দ্রপ্রস্থ কলেজ থেকে স্নাতক ডিগ্রি অর্জন করেছিলেন। তিনি দিল্লি বিশ্ববিদ্যালয়ের আইন অনুষদে আইন বিষয়ে পড়াশোনা করেছিলেন।

তথ্যসূত্র
---------

1. 1 2 3 4  "Former Judge | Justice Ms. Aruna Suresh"। *Orissa High Court, Cuttack*। সংগ্রহের তারিখ ২০২০-১১-১৬।
2. 1 2 3 4  "Former Judges: Justice Aruna Suresh"। *Delhi High Court*।
3. ↑  "Boycotted for asking lawyer to sit down, HC judge goes on leave - Indian Express"। *archive.indianexpress.com*। সংগ্রহের তারিখ ২০২০-১১-১৬।
4. ↑  "HC acquits ex-army officer in parcel bomb case - Indian Express"। *archive.indianexpress.com*। সংগ্রহের তারিখ ২০২০-১১-১৬।
5. ↑  Oct 28, Rajaram Satapathy | TNN |; 2010। "Justice Harjinder Singh Bhalla and Justice Aruna Suresh were sworn in as two new judges of Orissa high court on Thursday. With this the strength of judges in the high court reached 16 as against the sanctioned strength of 22. - Times of India"। *The Times of India* (ইংরেজি ভাষায়)। সংগ্রহের তারিখ ২০২০-১১-১৬।
6. ↑  Venkatesan, J. (২০১০-১০-১৫)। "11 High Court judges shifted in ‘public interest'"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-১১-১৬।
**অ্যালেক্স জর্ডান** (সেপ্টেম্বর ২০, ১৯৬৭ – জুলাই ২, ১৯৯৫) একজন আমেরিকান পর্নোগ্রাফি অভিনেত্রী। ১৯৯১ সাল থেকে ১৯৯৫ সাল পর্যন্ত অ্যালেক্স জর্ডান সর্বমোট ১৬৬ টি পর্নোগ্রাফি চলচ্চিত্রে অভিনয় করেন। ১৯৯৩ সালে *Adult Video News* এর পক্ষ থেকে তাকে *বেস্ট নিউ স্টারলেট* নামকরণ করা হয়।

জন্ম
----

অ্যালেক্স জর্ডান ১৯৬৭ সালের ২০ সেপ্টেম্বর তারিখে যুক্তরাষ্ট্র এর ক্যালিফোর্নিয়া প্রদেশের লস এঞ্জেলেসে জন্মগ্রহণ করেন। তার অন্য নাম হলো অ্যালেক্স জর্ডন। তবে তার জন্মের পর নাম রাখা হয় কেরন এলিজাবেথ মরেনিস। তিনি জাতিতে ছিলেন ককেশিয়ান।

কর্মজীবন
--------

অ্যালেক্স জর্ডান পর্নোগ্রাফি অভিনেত্রী হিসেবে কর্মজীবন শুরু করেন। তিনি প্রচুর প্রাপ্তবয়স্ক চলচ্চিত্রে অভিনয় করেছেন। শেষ জীবনে তাকে পারিবারিক ব্যবসা করতে বলা হলেও তিনি করেন নি।

পুরস্কার
--------

১) ১৯৯৩ সালে এভিএন বেস্ট নিউ স্টারলেট পুরস্কার

২) ১৯৯৩ সালে যুগল যৌন দৃশ্যে এভিএন পুরস্কার। The Party with Joey Silvera ভিডিওর জন্য

৩) ১৯৯৩ সালে FOXE Video ভিক্সেন পুরস্কার

পরিবার
------

জর্ডান দুইবার বিয়ে করেন। প্রথমবার ১৯৮৮ সালে জেমস ইউশার সাথে বিয়ে হয়। এরপর তার সাথে তালাক্বের পর ১৯৯২ সালের ২ মে জাস্টিন কেসকে বিয়ে করেন।

মৃত্যু
------

অ্যালেক্স জর্ডানের স্বামী জাস্টিন কেস ১৯৯৫ সালে কলোরাডোয় একটি স্কাই শপ স্থাপনের চেষ্টা করছিলেন, যেন অ্যালেক্স জর্ডান তার কর্মজীবন পরিবর্তন করতে পারে। ঠিক সেসময় ১৯৯৫ সালের ২রা জুলাই জর্ডান আত্মহত্যা করেন। আত্মহত্যার বেশ কিছুদিন পর তার প্রতিবেশী বন্ধু তার মরদেহ খুঁজে পায়।

আরো দেখুন
---------

* ইয়াজমিন লি
* এরিকা বুইয়ার
* রিনি বন্ড
* মিয়া মালকোভা

তথ্যসূত্র
---------

1. ↑  David K. Frasier (২০০২)। *Suicide in the Entertainment Industry: An Encyclopedia of 840 Twentieth Century Cases*। McFarland & Company। পৃষ্ঠা 163। আইএসবিএন 978-0-7864-1038-5।
2. ↑  "Past AVN Award Winners"। ডিসেম্বর ৩০, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ২৯, ২০০৭।
3. ↑  "Adult Video Awards"। *canbest.com*। canbest.com। জুন ২৬, ২০১০ তারিখে মূল থেকে আর্কাইভ করা। সংগ্রহের তারিখ আগস্ট ২৫, ২০১৫।
4. 1 2  "Alex Jordan"। সংগ্রহের তারিখ ২০১৮-০১-১৭।
5. ↑  ইন্টারনেট মুভি ডেটাবেজে Alex Jordan (ইংরেজি)(ইংরেজি)
6. ↑  Craig Gross (২০০৯)। *The Dirty Little Secret*। Zondervan। পৃষ্ঠা 73। আইএসবিএন 978-0-310-86170-6।

বহিঃসংযোগ
---------

* ইন্টারনেট মুভি ডেটাবেজে Alex Jordan (ইংরেজি)(ইংরেজি)
* ইন্টারনেট অ্যাডাল্ট ফিল্ম ডাটাবেজে Alex Jordan
* অ্যাডাল্ট ফিল্ম ডাটাবেজে Alex Jordan (ইংরেজি)
ভারতের উত্তরপূর্ব সীমান্তে অবস্থিত অরুণাচল প্রদেশ রাজ্যের অরুণাচলি রন্ধনশৈলী তার নিজস্ব বৈশিষ্ট্য নিয়ে ভারতীয় রন্ধনশৈলী তালিকায় বিদ্যমান। অরুনাচলীদের খাবারের ধরন উপজাতীয় প্রভাব অনুসারে অঞ্চলভেদে পরিবর্তিত হয়। অরুনাচলের প্রধান উপজাতি গোষ্ঠীরা হল পতানি, চুকি, আদি এবং নিশি এবং এদের নিজস্ব গৃহস্থালির রন্ধন অরুণাচলি রন্ধনশৈলীতে বিশেষ প্রভাব ফেলেছে। 

উত্তর-পুর্বে‌র অন্যান্য সীমান্তবর্তী‌ রাজ্যের মতো গাঁজন পদ্ধতিতে প্রস্তুত খাবার ও পানীয় অরুনাচলে বিশেষ জনপ্রিয়। গাঁজানো চাল বা বাজরা থেকে তৈরি আপং হল অরুণাচল প্রদেশের একটি জনপ্রিয় মদ্যপ পানীয়। বিভিন্ন স্বাদের বিভিন্ন প্রকার চাল গেঁজিয়ে মদ প্রস্তুতিতে অরুনাচলিরা সিদ্ধহস্ত। 

অরুনাচলের প্রধান খাদ্য হল ভাত। ভাতের সাথে মাছ, মাংস (লুক্টার) এবং অনেক সবুজ শাকসবজির পদ পরিবেশিত হয়। এই রাজ্যে বিভিন্ন জাতের ধান খাদ্যবস্তু হিসাবে গৃহীত হয় ও বিভিন্ন খাদ্য ও পানীয় প্রস্তুতির উপকরন হিসাবে ব্যবহার হয়য়। সব্জীর মধ্যে অরুনালে লেটুস সবচেয়ে সহজলভ্য এবং অরুনাচলিদের অত্যন্ত পছন্দের সবজি। লেটুসের মধ্যে আদা, ধনে ও কাঁচা মরিচ এবং চিমটি লবণ দিয়ে তা সিদ্ধ করে অরুনাচলিরা একধরনের খাদ্যপদ প্রস্তুত করে যা স্থানীয়ভাবে বেশ জনপ্রিয়। অরুনাচলিরা পাতায় মুড়িয়ে ভাত সিদ্ধ করে এক ধরণের *রাইস কেক* প্রস্তুত করে। রান্না করা ভাত সংরক্ষণ করার এটি একটি জনপ্রিয় উপায়। তিরাপ এবং চাংলাং-এর মতো পূর্বাঞ্চলীয় জেলাগুলিতে খাবার তৈরির পদ্ধতিতে কিছু ভিন্ন বৈশিষ্ট্য দেখা যায়। 

অরুনাচলের স্থানীয় অনেক অনেক বন্য লতা ও গুল্ম স্থানীয় লোকেরা খাদ্য হিসাবে গ্রহন করে। শুকনো বাঁশের অংকুর রান্নায় ব্যাপকভাবে ব্যবহৃত হয়। তাজা বাঁশের অংকুরুও খাদ্য উপাদান হিসাবে বিশেষ জনপ্রিয়। 

বন্য পাখি এবং প্রাণী তাদের খাদ্যতালিকার একটি বড় অংশ ছিল, কিন্তু শিকারের উপর আধুনিক বিধিনিষেধের ফলে তারা এখন শিকারী প্রানী ভক্ষন করতে অসমর্থ‌।

তথ্যসূত্র
---------

1. ↑  Edgar Thorpe and Showick Thorpe, সম্পাদক (২০১০)। *The Pearson Concise General Knowledge Manual* (New সংস্করণ)। Pearson Education India। পৃষ্ঠা 34। আইএসবিএন 978-81-317-2766-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এস্পেরাঞ্জা বেস স্কুলের শিশু, কিশোর এবং শিক্ষক
অ্যান্টার্কটিকার কোনও স্থায়ী বাসিন্দা নেই। এতে গবেষণা কেন্দ্র এবং ফিল্ড ক্যাম্প রয়েছে যা নির্দিষ্ট মৌসুমে বা সারা বছর ধরে পরিচালনা করা হয়, এছাড়াও এখানে তিমি শিকারের জন্য স্থাপিত কিছু পুরনো বসতি রয়েছে। অ্যান্টার্কটিক চুক্তিতে স্বাক্ষরকারী প্রায় ১২টি রাষ্ট্র অ্যান্টার্কটিক মহাদেশ এবং তার আশেপাশের মহাসাগরগুলিতে মৌসুমি (গ্রীষ্ম) বা বর্ষব্যাপী গবেষণা করার জন্য কর্মী পাঠিয়ে থাকে।

মহাদেশ এবং এর আশেপাশের দ্বীপগুলিতে ৬০° দক্ষিণ অক্ষাংশের দক্ষিণাঞ্চল (অ্যান্টার্কটিক চুক্তির আওতাভুক্ত অঞ্চল) নিয়ে বৈজ্ঞানিক গবেষণা বা সহায়তা করছেন এমন লোকসংখ্যা গ্রীষ্মে প্রায় ৪০০০ থেকে শীতকালে ১০০০-এর মধ্যে উঠানামা করে। এছাড়া, চুক্তি অঞ্চলের জলে জাহাজের ক্রু, চালক ও বিজ্ঞানীরা সহ প্রায় এক হাজার কর্মী বর্তমান রয়েছেন। অ্যান্টার্কটিকার বৃহত্তম স্টেশন ম্যাকমুরডো স্টেশনটিতে গ্রীষ্মকালে জনসংখ্যা থাকে প্রায় ১০০০, শীতকালে যা প্রায় ২০০ তে নেমে আসে।

অ্যান্টার্কটিকায় কমপক্ষে ১১ টি শিশুর জন্ম হয়েছে। এর মধ্যে প্রথমজন ছিলেন এমিলিও মার্কোস পালমা, যিনি ১৯৭৮ সালের ৭ জানুয়ারি অ্যান্টার্কটিক উপদ্বীপের নিকটস্থ হোপ বে-এর এসপেরাঞ্জাতে আর্জেন্টিনার দম্পতির ঘরে জন্মগ্রহণ করেছিলেন। অ্যান্টার্কটিক মহাদেশে জন্মগ্রহণকারী প্রথম মেয়ে হল মারিসা দে লাস নিভেস দেলগাদো, যিনি ১৯৭৮ সালের ২৭শে মে বেস এসপেরাঞ্জার (আর্জেন্টিনার সেনাবাহিনী) ফোর্তিন সারজেন্তো কাব্রালে জন্মগ্রহণ করেছিলেন।

তথ্যসূত্র
---------

1. ↑  Cool Antarctica: Who lives in Antarctica?  ওয়েব্যাক মেশিনে আর্কাইভকৃত জানুয়ারি ১২, ২০১৬ তারিখে
2. ↑  "ATS - The Antarctic Treaty"। *www.ats.aq*। ২০১১-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  NSF: McMurdo Station
4. ↑  Science Geeks: "Why 11 babies have been born in Antarctica" 14 July 2020
5. ↑  "Born Freezing: Meet Antarctica's First Citizen - WebEcoist"। *webecoist.com*। ১৫ ফেব্রুয়ারি ২০১১। ১৭ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আক্কাদেবী** ( কন্নড় ভাষায় ಆಕ್ಕದೀವಿ, এছাড়াও Akkādēvi, Akka-dēvi),  ছিলেন কর্ণাটকের চালুক্য রাজবংশের একজন রাজকন্যা। তাঁর জন্ম হয়েছিল ১০১০ সালে এবং মৃত্যু হয় ১০৬৪ সালে। তিনি প্রায় অর্ধ শতাব্দী ধরে তদানীন্তন *কিশুকাডু* প্রদেশের রাজ্যপাল ছিলেন। এই প্রদেশটি বর্তমানে কর্ণাটকের বিদার জেলা, বাগলকোট জেলা ও বিজয়পুর জেলা নিয়ে গঠিত। তিনি ছিলেন দশবর্মণ ও ভাগলাদেবীর কন্যা। তিনি পশ্চিম চালুক্যের রাজা পঞ্চম বিক্রমাদিত্য এবং দ্বিতীয় জয়সিংহের বোন ছিলেন এবং সোমেশ্বর প্রথমের পিসি ছিলেন। তিনি কদম্ব রাজকুমার ময়ুরবর্মণকে বিয়ে করেছিলেন। তাঁদের তোয়িমদেব নামে একটি পুত্র ছিল।

আক্কাদেবী একজন দক্ষ প্রশাসক এবং দক্ষ সেনানায়ক হিসেবে সুপরিচিত ছিলেন। তাঁকে গুণদাবেদাঙ্গীও বলা হত, যার অর্থ "গুণের সৌন্দর্য"। 

চালুক্যদের শাসনকালের সময়টি দক্ষিণ ভারতের ইতিহাসে একটি গুরুত্বপূর্ণ মাইলফলক হয়ে থেকে গেছে এবং কর্ণাটকের ইতিহাসে একটি স্বর্ণযুগ চিহ্নিত করেছে। চালুক্যরা ৬০০ বছরেরও বেশি সময় ধরে ভারতের দাক্ষিণাত্যের মালভূমিতে শাসন করেছিল। আক্কাদেবী পশ্চিম চালুক্য সাম্রাজ্যের রাজবংশের রাজকন্যা ছিলেন। এই রাজবংশ চোলদের সাথে এবং তাদের দূরবর্তী সম্পর্কিত ভাই, ভেঙ্গির পূর্ব চালুক্যদের সাথে ক্রমাগত সংঘর্ষে লিপ্ত ছিল।

আক্কাদেবীর শাসনকালে, তিনি নিজের প্রদেশকে প্রসারিত করেছিলেন, অনুদানের মাধ্যমে শিক্ষাকে উৎসাহিত করেছিলেন। ১০২১ খ্রিস্টাব্দের একটি শিলালিপি থেকে জানা যায় যে তিনি ৫০০ জন ছাত্রের খাওয়া ও পরার জন্য একটি বিশাল জমি উপহার দিয়েছিলেন এবং তাদের বিনামূল্যে থাকার জায়গা দিয়েছিলেন। তিনি জৈন ও হিন্দু মন্দিরগুলিকে উদারভাবে সাহায্য করেছিলেন। সেই সময়কালে, মন্দির নির্মাণের সময় নারীদের নির্মানের অগ্রগতি দেখার অনুমতি থাকত না। তাই প্রায়শই অগ্রগতি পরীক্ষা করার জন্য রানির কাছে একটি ক্ষুদ্র নমুনা তৈরি করে পাঠানো হত।

আক্কাদেবীকে "মহান খ্যাতি ও পরিণতির ব্যক্তিত্ব" বলা হয়। ১০২২ তারিখের একটি শিলালিপিতে তাঁকে যুদ্ধে ভৈরবীর মতো সাহসী বলে অভিহিত করা হয়েছে। তিনি স্থানীয় বিদ্রোহ দমন করার জন্য গোকাগে বা গোকাকের দুর্গ অবরোধ করেছিলেন, এবং ব্রাহ্মণদের অনুদান দিয়ে শিক্ষাকে উৎসাহিত করেছিলেন বলে জানা যায়।

তথ্যসূত্র
---------

1. ↑  Woman, Her History and Her Struggle for Emancipation, By B. S. Chandrababu, L. Thilagavathi. p.158
2. 1 2  "AKKADEVI"। সংগ্রহের তারিখ ১৪ ফেব্রুয়ারি ২০২৩।
3. ↑  Saletore, Rajaram Narayan (১৯৮৩)। *Encyclopaedia of Indian culture, Volume 3*। University of Michigan। আইএসবিএন 978-0-391-02332-1।
4. ↑  *Jain Journal, Volume 37*। Jain Bhawan। ২০০২। পৃষ্ঠা 8।
5. ↑  Kamat, Jyotsna (১৯৮০)। *Social Life in Medieval Karnataka*। Abhinav Publications। পৃষ্ঠা 107। আইএসবিএন 978-0-8364-0554-5।
6. ↑  "Chalukya Dynasty"। সংগ্রহের তারিখ ১৪ ফেব্রুয়ারি ২০২৩।
7. 1 2  Mishra, Phanikanta (১৯৭৯)। *The Kadambas*। Mithila Prakasana। পৃষ্ঠা 53, 71।
8. ↑  Murari, Krishna (১৯৭৭)। *The Cāḷukyas of Kalyāṇi, from circa 973 A.D. to 1200 A.D.: based mainly on epigraphical sources*। Concept Pub. Co.। পৃষ্ঠা 52, 61–62।

উৎস
---

১। গ্রেট উইমেন অফ ইণ্ডিয়া, অদ্বৈত আশ্রম, আলমোড়া, হিমালয়, ১৯৫৩
**অ্যান্ড্রু ইয়াও** একজন খ্যাতিমান কম্পিউটার বিজ্ঞানী।

জীবনী
-----

ইয়াও চীনের সাংহাইয়ে জন্মগ্রহণ করেন। তিনি ১৯৬৭ সালে ন্যাশনাল তাইওয়ান ইউনিভার্সিটি থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে মাস্টার অব আর্টস এবং ১৯৭২ সালে ডক্টর অব ফিলোসফি অর্জন করেন। তিনি ১৯৭৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে দ্বিতীয় পিএইচডি সম্পন্ন করেন।

কর্মজীবন
--------

তিনি ১৯৭৫ সালের সেপ্টেম্বর থেকে ১৯৭৬ সালের অগাস্ট পর্যন্ত ম্যাসাচুসেট্‌স ইনস্টিটিউট অফ টেকনোলজির গণিতের সহকারী অধ্যাপক হিসেবে কর্মরত ছিলেন। ১৯৭৬ সালের সেপ্টেম্বর থেকে ১৯৮১ সালের অগাস্ট পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ১৯৮১ সালের সেপ্টেম্বর থেকে ১৯৮২ সালের সেপ্টেম্বর পর্যন্ত ইউনিভার্সিটি অব ক্যালিফোর্নিয়া, বার্কলে কম্পিউটার বিজ্ঞানের পূর্ণ অধ্যাপক হিসেবে কর্মরত ছিলেন। ১৯৮২ থেকে ১৯৮৬ সাল পর্যন্ত তিনি স্ট্যানফোর্ড বিশ্ববিদ্যালয় এর কম্পিউটার বিজ্ঞানের পূর্ণ অধ্যাপক ছিলেন। ১৯৮৬ সালের জুলাই থেকে ২০০৪ সালের জুন পর্যন্ত তিনি প্রিন্সটন বিশ্ববিদ্যালয় এ অধ্যাপনা করেন। তিনি এ পর্যন্ত ১৯ জন শিক্ষার্থীর পিএইচডি অভিসন্দর্ভ তত্ত্বাবধান করেছেন।

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।

বহিঃসংযোগ
---------

* Andrew Yao's Tsinghua home page
* Andrew Yao's CASTU home page
* Andrew Yao's Princeton home page

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র
* অস্ট্রেলিয়া

 |
| বৈজ্ঞানিক ডাটাবেজ | 
* অ্যাসোসিয়েশন ফর কম্পিউটিং মেশিনারি
* ডিবিএলপি (কম্পিউটার বিজ্ঞান)
* ম্যাথস্কাইনেট
* ম্যাথমেটিক্স জেনিয়ালজি প্রজেক্ট
* স্কোপাস লেখক
* জেডবিম্যাথ

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**অরূপরতন ভট্টাচার্য**  ( ১৯৩৭ - ২ মে, ২০১৩) ছিলেন একজন ভারতীয় বাঙালি গণিতজ্ঞ।  ঊনিশ-বিশ শতকে বাংলা ভাষায় বিজ্ঞানকে জনপ্রিয় করার যে ধারাটি গড়ে উঠেছিল, সেই ধারার যোগ্য উত্তরসূরি ছিলেন তিনি। সহজ সরল ভাষায় নাটকীয় উপস্থাপনায় বিজ্ঞানের অত্যাশ্চর্য কাণ্ড কারখানা তুলে ধরতে তিনি ছিলেন সিদ্ধহস্ত। 

অরূপরতন ভট্টাচার্যের জন্ম অবিভক্ত বাংলার অধুনা পশ্চিমবঙ্গের মেদিনীপুর শহরের চিড়িয়াসাই এর প্রখ্যাত পণ্ডিত বংশে।  রবীন্দ্রনাথ ঠাকুরের স্নেহধন্য ও কলকাতা বিশ্ববিদ্যালয়ের রামতনু অধ্যাপক বিজনবিহারী ভট্টাচার্য ছিলেন তার পিতা।
গণিতের অধ্যাপক হিসাবে অরূপরতন কর্মজীবন শুরু করেন কলকাতার আনন্দমোহন কলেজে। সহকর্মী ছিলেন প্রখ্যাত রবীন্দ্র জীবনীকার অধ্যাপক প্রশান্তকুমার পাল। তারই অনুপ্রেরণায় তিনি বিজ্ঞান বিষয়ক গ্রন্থ বাংলা ভাষায় রচনায় উদ্যোগী হন। রবীন্দ্রনাথ ঠাকুরের শিশু কিশোরদের বিজ্ঞান পরিচয়ে *বিশ্ব পরিচয়* গ্রন্থের পাঠান্তর সংবলিত সংস্করণ নির্মাণ ও  জগদানন্দ রায়ের বিজ্ঞান বিষয়ক রচনার সম্পাদনা করেছেন তিনি। প্রাচীন ভারতের বিজ্ঞানের ইতিহাস ও জ্যোতির্বিজ্ঞানচর্চার উপর রচিত **প্রাচীন ভারতে জ্যোতির্বিজ্ঞান** গ্রন্থটির জন্য খ্যাতি লাভ করেন। আনন্দ বাজার পত্রিকা গোষ্ঠীর ছোটদের পত্রিকা আনন্দমেলা'র নিয়মিত লেখকও ছিলেন এবং পঞ্চাশটির ও বেশি গ্রন্থ রচনা করেছেন। তিনি রচিত অন্যান্য উল্লেখযোগ্য গ্রন্থগুলি হল -

* *আমরা কেন আমাদের মতন দেখতে*
* *কী খাবো না খাবো*
* *খাবার নিয়ে আবার*
* *বাঙালির বিজ্ঞান ভাবনা ও সাধনা*
* *ম্যাথামেটিক্স কুইজ*
* *সংখ্যার অসংখ্য খেলা*
* *অঙ্ক নিয়ে বুদ্ধি বিচার*
* *রম্য গণিত*
* *ধাঁধা নিয়ে মজার খেলা*
* *বৈঠকি ধাঁধার খেলা*
* *কাঠি নিয়ে কঠিন খেলা*
* *চেতনার সন্ধানে বিজ্ঞান*
* *সেকালে এদেশে বিজ্ঞানচর্চা*
* *রোবট এশিয়া কেমন করে*
* *বিজ্ঞানের রকমফের*
* *অণুপরমাণুর দেশে*
* *আকাশ চেনো*
* *বুদ্ধিবিচার*
* *বিজ্ঞানজিজ্ঞাসুর ডায়েরি*
* *বিজ্ঞানীর দপ্তরে*
* *বিজ্ঞানীর নোটবুক*
* *বিজ্ঞান এখনো রহস্য*
* *বিজ্ঞান ভাবনায় কলকাতা*
* *বিজ্ঞানের আলোকে চেতনা*
* *পৃথিবীর বাইরে কি বুদ্ধিমান জীব আছে?*
* *শ্রীরামকৃষ্ণ ও স্বামী বিবেকানন্দ ও বিজ্ঞান চেতনা*

সম্মাননা ও পুরস্কার
-------------------

বাংলাভাষায় শিশু কিশোরদের বিজ্ঞানের প্রতি শ্রদ্ধা, কৌতূহল বৃদ্ধিতে, তাদের বিজ্ঞান মনস্ক হিসাবে গড়ে তুলতে, সহজ ভাষায় নানান বিষয়ে বিজ্ঞানের ছাঁচ গড়ার লক্ষ্যে অধ্যাপনার পাশাপাশি অক্লান্ত পরিশ্রম করেছেন এবং তিনি অসামান্য কাজের জন্য বহু পুরস্কার ও সম্মাননা পেয়েছেন।
তিনি *প্রাচীন ভারতে জ্যোতির্বিজ্ঞান* গ্রন্থটির জন্য ১৯৭৬ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন। এছাড়াও তিনি ১৯৭৬-৭৭ খ্রিস্টাব্দে ভারত সরকারের শিশুদের জন্য সেরা বিজ্ঞান গ্রন্থ রচয়িতার পুরস্কার -  রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ তথা এন.সি.ই.টি প্রাইজ ফর চিলড্রেন সায়েন্স রাইটার  লাভ করেন। বিজ্ঞানকে জনপ্রিয় করার স্বীকৃতি স্বরূপ ১৯৯৪ খ্রিস্টাব্দে ভারতের  ভারতীয় জাতীয় বিজ্ঞান একাডেমীর *ইন্দিরা গান্ধী প্রাইজ ফর পপুলারাইজশন অব সায়েন্স* লাভ করেন।

জীবনাবসান
---------

অধ্যাপক ভট্টাচার্য ২০১৩ খ্রিস্টাব্দের ২রা মে ৭৫ বৎসর বয়সে নতুন দিল্লিতে তার পুত্রের বাসভবনে হৃদরোগে আক্রান্ত হয়ে পরলোক গমন করেন।

তথ্যসূত্র
---------

1. 1 2  "Popular science writer A R Bhattacharya passes away (ইংরাজীতে)"। সংগ্রহের তারিখ ২০২১-১১-২৭।
2. ↑  "কলকাতার কড়চা- বিজ্ঞান-সাধক"। সংগ্রহের তারিখ ২০২১-১১-২৭।
3. ↑  "INSA :: Award Receipients(ইংরাজীতে)"। সংগ্রহের তারিখ ২০২১-১১-২৮।
**আ'য়ানা কেশেলে ফিলিপস** (জন্ম:১ সেপ্টেম্বর ১৯৯৫) হলেন ক্যারিবীয় অঞ্চলের অন্তর্গত ব্রিটিশ সাম্রাজ্যের আওতাধীন ব্রিটিশ ভার্জিন দ্বীপপুঞ্জের একজন মডেল যিনি ২০১৮ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন। তিনি ২০১৮ সালে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন।

ব্যক্তিগত জীবন
--------------

আ'য়ানা কেশেলে ফিলিপস ব্রিটিশ ভার্জিন দ্বীপপুঞ্জের টরটলায় জন্মগ্রহণ করেন। তিনি এইচ ল্যাভিটি স্টাউট কমিউনিটি কলেজে পড়াশোনা করেছেন। এছাড়াও তিনি ডিজে হিসেবেও কাজ করে থাকেন।

সুন্দরী প্রতিযোগিতায় অংশগ্রহণ
------------------------------

### মিস ব্রিটিশ ভার্জিন দ্বীপপুঞ্জ ২০১৭

২০১৭ সালের ৬ আগস্ট আ'য়ানা কেশেলে ফিলিপস ' মিস ব্রিটিশ ভার্জিন দ্বীপপুঞ্জ ২০১৭' প্রতিযোগিতায় হেলিনা হুলেটের সাথে যুগ্মভাবে দ্বিতীয় রানার আপ হিসেবে ঘোষিত হন। ২০১৭ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন খেপরা সিলভস্টার।

### মিস ব্রিটিশ ভার্জিন দ্বীপপুঞ্জ ২০১৮

২০১৮ সালের ৫ আগস্ট আ'য়ানা কেশেলে ফিলিপস 'মিস ব্রিটিশ ভার্জিন দ্বীপপুঞ্জ ' খেতাব লাভ করেন।

### মিস ইউনিভার্স ২০১৮

তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় অংশগ্রহণ করেন।

তথ্যসূত্র
---------

1. ↑  "A'yana Keshelle Phillips is Miss Universe British Virgin Islands 2018"। Pageanthology 101। সংগ্রহের তারিখ ৭ আগস্ট ২০১৮।
2. ↑  "Khephra Sylvester crowned Miss BVI in tight competition"। *virginislandsdailynews.com*। ৭ আগস্ট ২০১৭।
3. ↑  "Miss Universe BVI 2018"। BVI News। ৫ আগস্ট ২০১৮।
4. ↑  "Miss British Virgin Islands 2018"। *Global Beauties*। সংগ্রহের তারিখ ৮ আগস্ট ২০১৮।
**অরেঞ্জ লাইন** হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যা মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন; কলম্বিয়া জেলা; এবং মেরিল্যান্ডের প্রিন্স জর্জ কাউন্টির ২৬ টি স্টেশন নিয়ে গঠিত। অরেঞ্জ লাইন ভার্জিনিয়ার ভিয়েনা থেকে মেরিল্যান্ডের নিউ ক্যারলটন পর্যন্ত বিস্তৃত রয়েছে। লাইনের অর্ধেক স্টেশন ব্লু লাইনের সাথে ভাগাভাগি করা হয়েছে এবং দুই তৃতীয়াংশের বেশি স্টেশন সিলভার লাইনের সাথে ভাগাভাগি করা হয়েছে। অরেঞ্জ লাইন ১৯৭৮ সালের ২০ই নভেম্বর পরিষেবা শুরু হয়েছিল।

ইতিহাস
------

মেট্রোর জন্য পরিকল্পনা ১৯৯৫ সালে গণপরিবহন সমীক্ষার মাধ্যমে শুরু হয়েছিল, যা ১৯৮০ সালের চাহিদা মেটাতে পর্যাপ্ত ফ্রিওয়ে ও গণপরিবহন ব্যবস্থা উভয়ের পূর্বাভাস দেওয়ার চেষ্টা করেছিল। ১৯৫৯ সালে, গবেষণার চূড়ান্ত প্রতিবেদনে দুটি দ্রুতগামী গণপরিবহনের রেলপথ অন্তর্ভুক্ত ছিল, যা ওয়াশিংটনের ডাউনটাউনে প্রত্যাশিত পাতাল রেল ছিল। যেহেতু পরিকল্পনাটি কলম্বিয়া জেলার মধ্যে ব্যাপক ফ্রিওয়ে নির্মাণের আহ্বান জানিয়েছিল, ফলে শঙ্কিত বাসিন্দারা ১৯৬২ সালের ১লা জুলাইয়ের মধ্যে ফ্রিওয়ে নির্মাণে একটি স্থগিতাদেশ তৈরিকারী যুক্তরাষ্ট্রীয় আইনের জন্য তদবির করেছিল। ন্যাশনাল ক্যাপিটাল ট্রান্সপোর্টেশন এজেন্সির ১৯৬২ সালের *ট্রান্সপোর্টেশন ইন ন্যাশনাল ক্যাপিটাল রিজিয়ন* প্রতিবেদনে আর্লিংটনের ভিতরে ও তার বাইরেও আই-৬৬-এর মধ্যস্থিত অনুসরণকারী রুট সহ ভার্জিনিয়ার বর্তমান অরেঞ্জ লাইন পথের অনেকটাই প্রত্যাশিত ছিল। ডব্লিউএমএটিএ গঠনের আগ পর্যন্ত রুটটি দ্রুতগামী গণপরিবহন পরিকল্পনায় অব্যাহত ছিল।

তথ্যসূত্র
---------

1. ↑  Schrag (2006), p. 33-38.
2. ↑  Schrag (2006), p. 39.
3. ↑  Schrag (2006), p. 42.
4. ↑  Schrag (2006), p. 55.

বহিঃসংযোগ
---------


উইকিমিডিয়া কমন্সে **অরেঞ্জ লাইন (ওয়াশিংটন মেট্রো)** সংক্রান্ত মিডিয়া রয়েছে।

* world.nycsubway.org: অরেঞ্জ লাইন

| * দে
* স
ওয়াশিংটন মহানগর এলাকার গণপরিবহন কর্তৃপক্ষ |
| --- |
| সহায়ক | 
* মেট্রোরেল
* মেট্রোবাস
* মেট্রোঅ্যাক্সেস
* মেট্রোওয়ে

 |
| মেট্রোরেল লাইনসমূহ | 
* লাল লাইন
* নীল লাইন
* কমলা লাইন
* হলুদ লাইন
* সবুজ লাইন
* রূপালী লাইন

 |
| বাসের দ্রুতগামী গণপরিবহন | 
* মেট্রোওয়ে

 |
| অন্যান্য বিষয় | 
* মেট্রো ট্রানজিট পুলিশ বিভাগ
* স্মার্টট্রিপ
* স্টেশনগুলির তালিকা
* ঘটনা
* রোলিং স্টক
* সংকেত ও পরিচালনা
* বেগুনি লাইন (মেরিল্যান্ড)

 |
**অভাগীর স্বর্গ** গল্পটি অপরাজেয় কথাশিল্পী শরৎচন্দ্র চট্টোপাধ্যায় রচিত  **সাহিত্যসমগ্র** গ্রন্থের প্রথম খন্ড থেকে সংকলন করা হয়েছে।

কাহিনী সংক্ষেপ
--------------

গরিব-দুখী নীচু শ্রেণির ছেলে কাঙালী। তার মা অভাগী। প্রতিবেশী উঁচু জাতের বাড়ির গৃহকত্রীর মৃত্যুর পর সকারের দৃশ্য দেখে অভাগীর ভেতরকার ভাবানুভূতি
প্রকাশের মাধ্যমে শুরু হয় এ গল্প। মৃতের শবযাত্রার আড়ম্বরতা ও সৎকারের ব্যাপকতা দেখে অভাগীও
নিজের মৃত্যু মুহূর্তের স্বপ্ন দেখে | চন্দন, সিঁদুর, আলতা, মালা, ঘৃত, মধু, ধূপ, ধুনা, অগ্নির ধোঁয়ায়
মুখুয্যে বাড়ির গিন্নি স্বর্গে গমন করেছেন। দুখিনী অভাগীও ভাবে তার মৃত্যুর সময় স্বামীর পায়ের
ধূলি নিয়ে মৃত্যু শেষে পুত্র মুখাগ্নি করলে সেও স্বর্গে যাবে। মৃত্যুর সময় কাঙালী তার বাবাকে হাজির
করতে পারলেও পারেনি কাঠের অভাবে মায়ের সৎকার করতে। এ গল্পে সামন্তবাদের নির্মম রূপ
এবং নীচু শ্রেণির হতদরিদ্র মানুষের দুঃখ-কষ্ট ও যন্ত্রণা শরৎচন্দ্র অত্যন্ত দরদী ভাষায় উপস্থাপন
করেছেন।

তথ্যসূত্র
---------

1. ↑  Advocatetanmoy (২০২০-০৬-১১)। "অভাগীর স্বর্গ – শরৎচন্দ্র চট্টোপাধ্যায়- Avagir Sarga – Sarat Chandra"। *Advocatetanmoy Law Library* (ইংরেজি ভাষায়)। সংগ্রহের তারিখ ২০২১-১২-২৫।
2. ↑
'ছাদ-খা-বা-য়ে-শেস-র্দো-র্জে
'**ছাদ-খা-বা-য়ে-শেস-র্দো-র্জে** (ওয়াইলি: *'chad kha ba ye shes rdo rje*) (১১০১-১১৭৫) একজন বিখ্যাত তিব্বতী বৌদ্ধ পণ্ডিত ছিলেন যিনি ব্লো-স্ব্যোং-দোন-ব্দুন-মা (ওয়াইলি: *sha ra ba yon tan grags*) নামক একটি বিখ্যাত গ্রন্থ রচনা করেন।

জন্ম ও শিক্ষা
-------------

'ছাদ-খা-বা-য়ে-শেস-র্দো-র্জে ১১০১ কগ্রিষ্টাব্দে তিব্বতের লুরো নামক স্থানে ব্যা পরিবারগোষ্ঠীতে জন্মগ্রহণ করেন। তার পিতার নাম ছিল 'ফাগ্স-পা-স্ক্যাব্স (ওয়াইলি: *'phags pa skyabs*) এবং মাতার নাম ছিল ব্সোদ-নাম্স-স্ক্যিদ (ওয়াইলি: *bsod nams skyid*)। তিনি শৈশবে রাস-ছুং-র্দো-র্জে-গ্রাগ্স-পা নামক বিখ্যাত বৌদ্ধ পণ্ডিতের ছাত্র ছিলেন। একুশ বছর বয়সে ম্খান-পো-র্ত্সে-বের-বা (ওয়াইলি: *mkhan po rtse ber ba*) ও ছাগ্স-রিন-ছেন-'ছাং (ওয়াইলি: *chags rin chen 'chang*) নামক দুই বৌদ্ধভিক্ষু তাকে শিক্ষার্থীর শপথ দান এবং বিনয় সম্বন্ধে শিক্ষাদান করেন। তিনি তেইশ বছর বয়সে ত্শা-রোং-জো-স্তান (ওয়াইলি: *tsha rong jo stan*), ঝাং-শেস-রাব-স্প্রিং (ওয়াইলি: *zhang shes rab spring*) এবং দ্বাগ্স-পো-গ্তসাং-'দুল-বা (ওয়াইলি: *dwags po gtsang 'dul ba*) নামক তিন বৌদ্ধভিক্ষুর নিকট হতে ভিক্ষুর দীক্ষাগ্রহণ করেন। তিনি দ্গে-ব্শেস-ব্ত্সান (ওয়াইলি: *dge bshes btsan*) নামক বৌদ্ধ পণ্ডিতের নিকট মৈত্রেয়র সূত্রালঙ্কার, রাস-ছুং-র্দো-র্জে-গ্রাগ্স-পার নিকট মি-লা-রাস-পার তান্ত্রিক শিক্ষা, ম্যাং-ল্চাগ্জ-ঝিং-পা (ওয়াইলি: *myang lcags zhing pa*) নামক বৌদ্ধ পণ্ডিতের নিকট ব্লো-স্ব্যোং তত্ত্ব ও গ্লাং-রি-থাং-পা নামক বিখ্যাত পণ্ডিত রচিত ব্লো-স্ব্যোং-ত্শিগ্স-ব্র্গ্যাদ-মা (ওয়াইলি: *blo sbyong tshigs brgyad ma*) নামক গ্রন্থ এবং দ্গে-ব্শেস-লুগ্স-স্মাদ-পা (ওয়াইলি: *dge bshes lugs smad pa*) নামক বৌদ্ধ পণ্ডিতের নিকট স্নে'উ-জুর-পা-য়ে-শেস-'বারের লাম-রিম সংক্রান্ত শিক্ষালাভ করেন। এরপর তিনি শা-রা-বা-য়োন-তান-গ্রাগ্স (ওয়াইলি: *sha ra ba yon tan grags*) নামক বিখ্যাত বৌদ্ধ শিক্ষকের নিকট তেরো বছর ধরে ব্দাগ-গ্ঝান-ম্ন্যাম-ব্র্জেস (ওয়াইলি: *bdag gzhan mnyam brjes*) নামক অতীশ দীপঙ্করের গুহ্যসাধনা সহ ব্লো-স্ব্যোং তত্ত্বের বহু শিক্ষাদান করেন।

পরবর্তী জীবন
------------

১১৪১ খ্রিষ্টাব্দে শা-রা-বা-য়োন-তান-গ্রাগ্সের মৃত্যু হলে তিনি লাম-রিম ও ব্লো-স্ব্যোং তত্ত্ব সম্বন্ধে শিক্ষাদান করেন। তিনি ব্লো-স্ব্যোং-দোন-ব্দুন-মা (ওয়াইলি: *blo sbyong don bdun ma*) নামক ব্লো-স্ব্যোং তত্ত্বের ওপর একটি বিখ্যাত গ্রন্থ রচনা করেন। তিনি লাসা শহর থেকে সত্তর কিলোমিটার উত্তর-পূর্বে 'ছাদ-খা বৌদ্ধবিহার স্থাপন করেন। তার প্রধান শিষ্য ছিলেন সে-স্প্যিল-বু-বা-ছোস-ক্যি-র্গ্যাল-ম্ত্শান (ওয়াইলি: *se spyil bu ba chos kyi rgyal mtshan*)।

তথ্যসূত্র
---------

1. 1 2  Chhosphel, Samten (জুলাই ২০১২)। "Chekhawa Yeshe Dorje"। *The Treasury of Lives: Biographies of Himalayan Religious Masters*। সংগ্রহের তারিখ ৭ এপ্রিল ২০১৪।

আরো পড়ুন
---------

* Universal Compassion: Inspiring Solutions for Difficult Times *by Geshe Kelsang Gyatso pages xi 1, Tharpa Publications (4th. ed. 2002) আইএসবিএন ০-৯৪৮০০৬-৭২-২*

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
	+ 3
* ওয়ার্ল্ডক্যাট
	+ 2

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| অন্যান্য | 
* সুডক (ফ্রান্স)
	+ ১

 |
**অভি-নীল হত্যাকাণ্ড** অথবা **কার্বি আংলং হত্যাকাণ্ড** ২০১৮ সালে আসমে সংঘটিত এক বেদনাদায়ক মর্মান্তিক প্রাণনাশের ঘটনা । সোসিয়েল মিডিয়া হোয়াটসঅ্যাপের মাধ্যমে ছড়িয়ে যাওয়া ভুয়া সংবাদের ফলে দুই নির্দোষ যুবক অভিজিৎ নাথ ও নীলোৎপল দাসের প্রাণ হারাতে হয়।

ঘটনার প্রেক্ষাপট
----------------

আসমের রাজধানী গুয়াহাটির নিবাসী দুই যুবক অভিজিৎ নাথ ও নীলোৎপল দাস ছুটির সময় উপভোগ করার জন্য অসমের কার্বি আংলং জেলার ডিফু মহকুমার অন্তর্গত কাংথিলাংসো নামক জলপ্রপাতের প্রাকৃতিক সৌন্দর্য উপভোগ করার জন্য যাত্রা করেন । উক্ত সময়ে অসম সহ সমগ্র ভারতে ছেলেধরার ন্যায় ভুয়া সংবাদ হোয়াটস্‌অ্যাপের মাধ্যমে ছড়িয়ে পড়েছিল । রাত্র প্রায় ৮টার নাগাদ তাঁরা জলপ্রপাতের জলকেলির আনন্দ উপভোগ করে গৃহে ফেরার সময় স্থানীয় লোকেরা তাঁদের ছেলেধরারা ভেবে অন্ধবিশ্বাসে বিশ্বাসী হয়ে বাঁশ দ্বারা প্রহার করে । আপন প্রাণ রক্ষার উদ্দেশ্যে নীলোৎপল ক্রদন করে উচ্চৈঃশ্বরে বলিতে লাগিলেন,"দয়া করে আমাদের মারবেন না, আমরা প্রকৃত অসমবাসী , ছেলেধরা নয় । আমার পিতার নাম গোপাল চন্দ্র দাস, মাতার নাম রাধিকা দাস, আমরা গুয়াহাটির নিবাসী" কিন্তু আক্রমণকারীর দল তাঁদের কথায় সামান্যও গ্রাহ্য না করে বারংবার ভীষণ প্রহার করার ফলে দুইজনের প্রাণনাশ হয় । তাঁদের গাড়ি ও মুঠোফোনও আক্রমণকারীরা বিনষ্ট করেছিল ।

আইনি ব্যবস্থা
-------------

পুলিশ তদন্তে জানা যায় যে স্থানীয় বাসিন্দা আলফা জর্জ টিমুঙ্গের সহিত তাঁদের বিবাদ হয় । বিবাদের প্রতিশোধ নেওয়ার জন্য উক্ত সময়ে প্রচলিত শিশু পাচারকারীর মিথ্যা অভিযোগে তাঁদের অভিযুক্ত করার চক্রান্ত রচনা করে হত্যাকাণ্ড সংঘটিত করে । অসমের বিশেষ পুলিশদল টিমুঙ্গের সহিত আরো ৪৭ জন অভিযুক্ত ব্যক্তিকে গ্রেফতার করে ।

নামকরণে বিতর্ক
--------------

কিছু সংগঠন ও অনুষ্ঠান কাংথিলাংসো জলপ্রপাত *অভি-নীল জলপ্রপাত* নামে নতুন নামকরণ করার জন্য অসম সরকারের নিকট প্রস্তাব রাখে যদিও কার্বি ছাত্র সন্থা এই প্রস্তাবের তীব্র বিরোধ করে । সঙ্গে এই ঘটনার পুনরাবৃত্তি না করার জন্য সকলে অনুরোধ জানায়।

তথ্যসূত্র
---------

1. ↑  "Dokmoka Mob Lynching: Abhi-Neel case awaits justice, First Death Anniversary observed today"। সংগ্রহের তারিখ নভেম্বর ৯, ২০১৯।
2. 1 2 3  "Duo lynched in Karbi Anglong"। সংগ্রহের তারিখ অক্টোবর ১০, ২০১৯।
3. ↑  "Fears mount over WhatsApp's role in spreading fake news"। সংগ্রহের তারিখ অক্টোবর ১০, ২০১৯।
4. ↑  "Main Accused In Assam's Karbi Anglong Mob Attack Case Arrested"। সংগ্রহের তারিখ অক্টোবর ১০, ২০১৯।
5. ↑  "Do not Rename Kangthilangso Waterfall as Abhi-Neel Waterfall: Karbi Student Association"। সংগ্রহের তারিখ অক্টোবর ১০, ২০১৯।
'জাম-দ্ব্যাংস-ব্লো-গ্রোস-সেং-গে
'**জাম-দ্ব্যাংস-ব্লো-গ্রোস-সেং-গে** (ওয়াইলি: *'jam dbyangs blo gros seng ge*) (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু (ওয়াইলি: *mnyam med seng ge dgu*) বা নয় অতুলনীয় সিংহের মধ্যে তাকে নবম সিংহ হিসেবে পরিগণিত করা হয়।

সংক্ষিপ্ত জীবনী
---------------

'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে (ওয়াইলি: *'jam dbyangs kun dga' seng+ge*) নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস (ওয়াইলি: *bsod nams blo gros*) নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন শেস-রাব-সেং-গে (ওয়াইলি: *shes rab seng ge*) ও 'জাম-দ্ব্যাংস-য়ে-শেস-রিন-ছেন (ওয়াইলি: *'jam dbyangs ye shes rin chen*) নামক তার দুই পুত্র এবং ম্খ্যেন-ব্র্ত্সে-র্তোগ্স-ল্দান (ওয়াইলি: *mkhyen brtse rtogs ldan*) নামক ভিক্ষু।

তথ্যসূত্র
---------

1. ↑  Gardner, Alexander (মার্চ ২০১০)। "Lodro Sengge"। *The Treasury of Lives: Biographies of Himalayan Religious Masters*। সংগ্রহের তারিখ ২০ এপ্রিল ২০১৪।

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 671–672.

|  |  |  |
| --- | --- | --- |
| পূর্বসূরীসেং-গে-র্গ্যাল-পো | '**জাম-দ্ব্যাংস-ব্লো-গ্রোস-সেং-গে  রালুং বৌদ্ধবিহারের অষ্টম প্রধান** | উত্তরসূরীশেস-রাব-সেং-গে |
|
**মারি-অরোর-লুসিয়েন গ্যাগনন**, **বা অরোর গগনন** (৩১ মে ১৯০৯ - ১২ ফেব্রুয়ারি ১৯২০) একজন কানাডিয়ান মেয়ে, যিনি শিশু নির্যাতনের শিকার ছিলেন। তিনি তার সৎ মা, মারি-অ্যান হাউড ও তার পিতা টলেসফোর গ্যাগননের নির্যাতনের দ্বারা তৈরি ৫২ টি ক্ষত থেকে ক্লান্তি ও রক্তের বিষক্রিয়ায় মারা যান। *ল'ইনফ্যান্ট মার্টির* এর গল্প (ইংরেজি অনুবাদ: *দ্যা চাইল্ড মার্টির*) মিডিয়াতে ব্যাপক মনোযোগ পায় এবং অরোরে কুইবেক সমাজতাত্ত্বিক এবং জনপ্রিয় সংস্কৃতির প্রতীক হয়ে ওঠে।

জীবন
----

গ্যাগন রোমান ক্যাথলিক পরিবারে জন্মগ্রহণ করেছিলেন এবং বেড়ে উঠেছিলেন। তিনি কৃষক টেলসফোর গ্যাগনন এবং তার প্রথম স্ত্রী মারি-অ্যান ক্যারনের পাঁচ সন্তানের মধ্যে দ্বিতীয় ছিলেন, যাকে তিনি ১৯০৬ সালের সেপ্টেম্বরে বিয়ে করেছিলেন। তারা কুইবেক শহরের ফোর্টিয়ারভিল, সেন্ট লরেন্স নদীর দক্ষিণ তীরের ক্যুবেক শহর থেকে একশ কিলোমিটার দক্ষিণ -পশ্চিমে একটি ছোট্ট গ্রাম বাস করত। গ্যাগনসের প্রথম সন্তান, মারি-জিন ১৯০৭ সালের আগস্টে জন্মগ্রহণ করেছিলেন। অরোরের জন্মের পরে দ্রুত লুসিনা, তারপর ১৯১০ সালে জর্জেস-এটিয়েন ও ১৯১৫ সালে জোসেফের জন্ম হয়েছিল।

১৯১৬ সালে, জোসেফের জন্মের কিছুদিন পরেই, মারি-অ্যান ক্যারন যক্ষ্মার জন্য হাসপাতালে ভর্তি হন। ট্যালেসফোরের এক কাকাতো ভাইয়ের বিধবা মারি-অ্যান হাউড শীঘ্রই গ্যাগননের বাড়িতে চলে আসেন এবং বলেছিলেন যে তিনি "বাড়ি ও বাচ্চাদের যত্ন নিতে চান"। তিনি ৩০ বছর বয়সী দুই ছেলে, গারার্ড ও হেনরি-জর্জেসের মা ছিলেন। তিনি কুইবেকের ফোর্টিয়ারভিলের প্রতিবেশী পৌরসভা সেন্ট-সোফি-ডি-ল্যাভার্ডে জন্মগ্রহণ করেছিলেন।

১৯১৭ সালের ৬ নভেম্বর ২ বছর বয়সী জোসেফকে তার বিছানায় মৃত অবস্থায় পাওয়া যায়; একজন করোনারের অনুসন্ধানে জানা গেছে যে এটি একটি স্বাভাবিক মৃত্যু ছিল।

২৩ জানুয়ারি ১৯১৮ সালে মেরি-অ্যান ক্যারন তার অসুস্থতার কারণে বিউপোর্ট অ্যাসাইলেমে মারা যান। যেহেতু টলেসফোর খামার এবং তার সন্তানদের সব নিজের দ্বারা দেখাশোনা করতে পারে না, সে পরের সপ্তাহে একটি ব্যক্তিগত অনুষ্ঠানে মারি-অ্যান হাউডকে বিয়ে করেন।

গ্যাগনন শিশুরা তাদের দাদু-ঠাকুমার সাথে কয়েক মাসের জন্য পার্শ্ববর্তী লেক্লারকভিলে, পৌরসভায় বসবাস করতে গিয়েছিল। তারা ১৯১৯ সালের গ্রীষ্মে শিশুরা তাদের বাবার কাছে ফিরে আসে; তখনই অরোরের অপব্যবহার শুরু হয়। মারি-অ্যান হাউড তার সৎ কন্যাকে শুধুমাত্র শারীরিকভাবে অপব্যবহার করেননি; বেশ কয়েকজন প্রত্যক্ষদর্শী সাক্ষ্য দিয়েছেন যে তিনি একবার ডিটারজেন্ট পান করার কথা বলে অরোরকে বিষ খাওয়ার চেষ্টা করেছিলেন।

তথ্যসূত্র
---------

1. ↑  Dictionnaire Biographique du Canada en ligne, GAGNON, AURORE
2. ↑  ইউটিউবে Aurore (Part 1 w/ English Subtitles)
3. 1 2  "Généalogie Télesphore Gagnon"। *Généalogie du Québec et d'Amérique française*। সংগ্রহের তারিখ ১০ জানুয়ারি ২০১৯।
4. ↑  *Aurore*, p. 304
'জিগ-র্তেন-ম্গোন-পো-রিন-ছেন-দ্পাল
'**জিগ-র্তেন-ম্গোন-পো-রিন-ছেন-দ্পাল** (ওয়াইলি: *'jig rten mgon po rin chen dpal*) (১১৪৩-১২১৭) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রি-কুং-ব্কা'-ব্র্গ্যুদ (ওয়াইলি: *'bri kung bka' brgyud*) ধর্মীয় গোষ্ঠীর প্রতিষ্ঠাতা।

প্রথম জীবন
----------

'জিগ-র্তেন-ম্গোন-পো-রিন-ছেন-দ্পাল তিব্বতের খাম্স অঞ্চলের ত্শু-ঙ্গু শহরে স্ক্যু-রা পরিবারগোষ্ঠীতে ১১৪৩ খ্রিষ্টাব্দে জন্মগ্রহণ করেন। জন্মের পরে তার নাম রাখা হয় দ্বাল-'বার-থার (ওয়াইলি: *dbal 'bar thar*)। পরবর্তীকালে তার নাম পরিবর্তন করে ব্ত্সুন-পা-স্ক্যাব্স (ওয়াইলি: *btsun pa skyabs*) রাখা হয়। পনেরো বছর বয়সে তার পিতা ও তার পরের বছর তার মাতার মৃত্যু হলে ব্ত্সুন-পা-স্ক্যাব্স প্রতিবেশিদের বাড়িতে পুঁথি পড়ে উপার্জন করে বহু কষ্টে জীবনধারণ করতেন।

শিক্ষা
------

লাদাখের লামায়ুরু বৌদ্ধবিহারে রক্ষিত 'জিগ-র্তেন-ম্গোন-পো-রিন-ছেন-দ্পালের মূর্তি
পঁচিশ বছর বয়সে তিনি ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে তার নিকটে বোধিচিত্ত ও মহামুদ্রা সম্বন্ধে জ্ঞানলাভ করেন। এরপর ফাগ-মো-গ্রু-পা-র্দো-র্জে-র্গ্যাল-পোর উপদেশে তিনি বোধিসত্ত্ব শপথ]] গ্রহণ করেন। ফাগ-মো-গ্রু-পা-র্দো-র্জে-র্গ্যাল-পোর মৃত্যুর পরে তিনি ত্সি-লুং-পা নামক এক পন্ডিতের নিকট মার্গফল বা লাম-'ব্রাস (ওয়াইলি: *lam 'bras*) সম্বন্ধে শিক্ষালাভ করেন। এরপর তিনি দ্ব্যে-ছুং নামক স্থানে পাঁচ বছর সাধনা করেন। এই সময় তিনি কুষ্ঠ রোগে আক্রান্ত হন। পঁয়ত্রিশ বছর বয়সে তিনি বৌদ্ধ ভিক্ষুতে পরিণত হন।

পরবর্তী জীবন ও রচনা
-------------------

১১৭৯ খ্রিষ্টাব্দে তিনি 'ব্রি-কুং বৌদ্ধবিহার স্থাপন করে 'ব্রি-কুং-ব্কা'-ব্র্গ্যুদ (ওয়াইলি: *'bri kung bka' brgyud*) ধর্মীয় গোষ্ঠীর প্রতিষ্ঠা করেন। মহামুদ্রা সংক্রান্ত তার শিক্ষা ফ্যাং-ছেন-ল্ঙ্গা-ল্দান (ওয়াইলি: *phyag chen lnga ldan*) নামক গ্রন্থে লিপিবদ্ধ রয়েছে। এছাড়াও দ্গোংস-গ্চিগ (ওয়াইলি: *dgongs gcig*) এবং থেগ-ছেন-ব্স্তান-পা'ই-স্ন্যিং-পো (ওয়াইলি: *theg chen bstan pa'i snying po*) নামক গ্রন্থে তার দর্শন ও শিক্ষা সম্বন্ধে লেখা রয়েছে।

তথ্যসূত্র
---------

1. 1 2 3  Martin, Dan (আগস্ট ২০০৮)। "Jikten Gonpo Rinchen Pel"। *The Treasury of Lives: Biographies of Himalayan Religious Masters*। সংগ্রহের তারিখ ১৮ আগস্ট ২০১৩।

আরো পড়ুন
---------

* Liu Kuo-wei. 2001.'Jig rten mgon po and the Single Intention (dgongs gcig): His View on Bodhisattva Vow and Its Influence on Medieval Tibetan Buddhism. Doctoral dissertation, Harvard University.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 596–601.
* Sobisch, Jan-Ulrich. 2202. Three-Vow Theories in Tibetan Buddhism. Wiesbaden: Verlag, pp. 329–35.
* Sperling, Elliot. 1987. "Some Notes on the Early 'Bri-gung-pa Sgom-pa." Journal of the Tibet Society, pp. 33–56.

|  |  |  |
| --- | --- | --- |
| পূর্বসূরী-- | '**জিগ-র্তেন-ম্গোন-পো-রিন-ছেন-দ্পাল  'ব্রি-কুং বৌদ্ধবিহারের প্রথম প্রধান** | উত্তরসূরীগু-রা-বা-ত্শুল-খ্রিম্স-র্দো-র্জে |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**অভিরাম করিমিয়া আলিম মাদ্রাসা** রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।

ইতিহাস
------

মাদ্রাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদ্রাসা হিসাবে শুরু হয়েছিল। ১৯৭৬ সালে মাদ্রাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদ্রাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদ্রাসাটি দাখিল থেকে আলিম ক্লাসে উন্নতি হয়।

জমির পরিমাণ
-----------

মাদ্রাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে।

ভবনের বিবরণ
-----------

মাদ্রাসায় ৫টি ভবন আছে-

1. প্রশাসনিক ভবন -১টি
2. একাডেমিক ভবন -৪টি।

পোশাক
-----

ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক।

ফলাফল
-----

২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে।

তথ্যসূত্র
---------

1. ↑  "রংপুর জেলা - সরকারি বাতায়ন"। *http* (ইংরেজি ভাষায়)। ২০১৭-১০-৩১ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।
2. ↑  "অভিরাম করিমিয়া আলিম মাদ্রাসার আদেশপত্র" (পিডিএফ)। *বাংলাদেশ মাদ্রাসা শিক্ষাবোর্ড*। সংগ্রহের তারিখ ১৭ জুলাই ২০২১।
3. 1 2 3 4 5  "AVIRAM KARIMIA ALIM MADRASAH"। *127458.ebmeb.gov.bd*। সংগ্রহের তারিখ ২০২১-০৬-২৩।
'বুম-ফ্রাগ-গ্সুম-পা
'**বুম-ফ্রাগ-গ্সুম-পা** (ওয়াইলি: *'bum phrag gsum pa*) (১৪৩২-১৫০৪) তিব্বতের ম্ন্যান-য়োদ-ব্যা-র্গোদ-গ্শোংস (ওয়াইলি: *mnyan yod bya rgod gshongs*) বৌদ্ধবিহারের প্রতিষ্ঠাতা ছিলেন।

সংক্ষিপ্ত পরিচিতি
-----------------

'বুম-ফ্রাগ-গ্সুম-পা ১৪৩২ খ্রিষ্টাব্দে তিব্বতের গ্যাস-রু-খাং-দ্মার-ব্রাগ-খুং (ওয়াইলি: *g.yas ru khang dmar brag khung*) নামক স্থানে জন্মগ্রহণ করেন। তিনি 'ব্রাস-য়ুল-স্ক্যেদ-ত্শাল (ওয়াইলি: *'bras yul skyed tshal*) মহাবিদ্যালয় এবং সা-স্ক্যা বৌদ্ধবিহারে শিক্ষালাভ করেন। ১৪৯০ খ্রিষ্টাব্দে তিনি ম্ন্যান-য়োদ-ব্যা-র্গোদ-গ্শোংস (ওয়াইলি: *mnyan yod bya rgod gshongs*) নামক বৌদ্ধবিহারে প্রতিষ্ঠা করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো (ওয়াইলি: *kun dga' bzang po*) নামক প্রথম ঙ্গোর-ছেন এবং গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন। তার উল্লেখযোগ্য শিষ্য ছিলেন দ্ঙ্গোস-গ্রুব-দ্পাল-'বার (ওয়াইলি: *dngos grub dpal 'bar*) নামক ছোস-'খোর-ল্হুন-পো (ওয়াইলি: *chos 'khor lhun po*) বৌদ্ধবিহারের প্রতিষ্ঠাতা এবং ল্চাগ্স-থাং-রাব-'ব্যাম্স-পা-ব্যাম্স-পা-ব্সোদ-নাম্স (ওয়াইলি: *lcags thang rab 'byams pa byams pa bsod nams*)।

তথ্যসূত্র
---------

1. ↑  Gardner, Alexander (জুন ২০১০)। "Paṇchen Bumdrak Sumpa"। *The Treasury of Lives: Biographies of Himalayan Religious Masters*। সংগ্রহের তারিখ ১ মে ২০১৪।
**এ্যাপোলো হসপিটালস এন্টারপ্রাইজ লিমিটেড** ভারতের চেন্নাইয়ের একটি বেসরকারি স্বাস্থ্য সেবা প্রতিষ্ঠান। বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে।

ইতিহাস
------

১৯৮৩ সালে ডাঃ প্রতাপ সি রেড্ডি ভারতের প্রথম কর্পোরেট স্বাস্থ্যসেবা হিসাবে প্রতিষ্ঠা করেছিলেন। চেন্নাইয়ের প্রথম শাখার উদ্বোধন করেন ভারতের রাষ্ট্রপতি জাইল সিং । বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ২০০৫ সালের ৩০ মার্চ ঢাকায় হাসপাতাল স্থাপন করে অ্যাপোলো।

পরিষেবা
-------

#### অ্যাপোলো হোয়াইট ডেন্টাল

অ্যাপোলো হোয়াইট ডেন্টাল একটি ব্র্যান্ড যা অ্যালায়েন্স ডেন্টাল কেয়ারের মালিকানাধীন যা অ্যাপোলো হসপিটালস এবং ট্রাইভাইট্রন হেলথ কেয়ার।  এই ডেন্টাল চেইনের ভারত জুড়ে ১৮ টি শহরে৭৫ টিরও বেশি কেন্দ্র রয়েছে এবং ভারতের ছয়টি বড় শহরে ৭-তারা ডেন্টাল স্পা রয়েছে। 

#### অ্যাপোলো ফার্মাসি

অ্যাপোলো ফার্মাসি অ্যাপোলো হসপিটালস এন্টারপ্রাইজের একটি ইউনিট ভারতের প্রথম এবং বৃহত্তম ব্র্যান্ডযুক্ত ফার্মাসি নেটওয়ার্ক ১৮ টিরও বেশি রাজ্যে ৩০০০ এরও বেশি আউটলেট রয়েছে। 

অ্যাপোলো ফার্মাসি ১৯৮৭ সালে শুরু হয়েছিল। 

হায়দরাবাদ-ভিত্তিক ফার্মেসী চেইন হেটেরো মেড সলিউশনস লিমিটেড (এইচএমএসএল) ২০১৪ সালে অ্যাপোলো ফার্মাসি (অ্যাপোলো হাসপাতাল এন্টারপ্রাইজ লিমিটেড) দ্বারা অধিগ্রহণ করা হয়। এইচএমএসএলের তেলেঙ্গানা, অন্ধ্র প্রদেশ এবং তামিলনাড়ু জুড়ে প্রায় ৩২০ টি স্টোর ছিল।

গ্রুপের অন্যান্য প্রতিষ্ঠান
---------------------------

* অ্যাপোলো হাসপাতাল ঢাকা
* অ্যাপোলো হাসপাতাল চট্টগ্রাম

তথ্যসূত্র
---------

1. 1 2 3  "Annual Report 2016" (পিডিএফ)। Apollo Hospitals Enterprises। সংগ্রহের তারিখ ২৬ ডিসেম্বর ২০১৬।
2. ↑  *Accreditation for 3 Apollo Hospital branches*, The Hindu, 10 May 2006 accessed at 11 Nov 2006
3. ↑
4. ↑
5. ↑  *Trivitron, Apollo In Dental JV; To Raise Rs 75Cr In PE Funding*, VC Circle, 14 October 2011 accessed at
6. ↑  *Apollo Hospitals issues letter of comfort for Alliance Dental*, Economic Times, 23 February 2016 accessed at
7. ↑  "SBI, Apollo Hospitals launch Apollo SBI Card", Bio Spectrum India, 27 September 2018 accessed at
8. ↑  *Apollo Pharmacy opens 3,000th outlet*, Business Standard, 31 Mar 2018 accessed at
9. ↑  *Apollo Pharmacy, India’s largest retail pharmacy chain*, Bio Voice, 2 April 2018 accessed at
10. ↑  *Apollo Hospitals acquires Hetero Pharmacy assets for Rs 146 cr*, Business Standard, 17 September 2014 accessed at

বহিঃসংযোগ
---------
ভিয়েনেটা মিষ্টান্ন
**ভিয়েনেটা** হল একটি ব্রিটিশ মার্কার আইসক্রিম মিষ্টান্ন যা ইউনিলিভার তৈরি করে এবং সারা বিশ্বের বিভিন্ন হার্টব্র্যান্ড মার্কার অধীনে বিক্রি করে। আসল ভিয়েনেটা আইসক্রিমের বেশ কয়েকটি ঢেউযুক্ত স্তর নিয়ে গঠিত যা স্প্রে করা যৌগিক চকোলেটের পাতলা স্তর দ্বারা পৃথক করা হয়। এটি এখন ভ্যানিলা এবং পুদিনা সহ অনেক স্বাদে পাওয়া যায়।

ইতিহাস
------

 ভিয়েনেটার একটি টুকরার ক্লোজ-আপ, উৎপাদনের সময় তৈরি ট্রেডমার্ক 'কনসার্টিনা' প্রভাব দেখা যাচ্ছে
ভিয়েনেট্টা ১৯৮২ সালে ব্রিটিশ আইসক্রিম কোম্পানি ওয়াল'স দ্বারা চালু হয়েছিল  স্তরযুক্ত পণ্য এবং এর উৎপাদনের জন্য পেটেন্ট কৌশলটি কেভিন হিলম্যান, ওয়াল'স গ্লুসেস্টার কারখানার ডেভেলপমেন্ট ম্যানেজার, ইয়ান বুচার এবং গর্ডন স্টুয়ার্ট ক্যারিক দ্বারা তৈরি করা হয়েছিল।  আইসক্রিমের স্তরগুলি একের পর এক, চলন্ত বেল্টের উপর থাকা ট্রেগুলিতে দেওয়া হয়।

তথ্যসূত্র
---------

1. ↑  "Viennetta"। *Walls.co.uk*। সংগ্রহের তারিখ ২০২১-০৪-১০।
2. ↑  "Viennetta"। *Unilever UK & Ireland* (ইংরেজি ভাষায়)। সংগ্রহের তারিখ ২০২১-০৪-১০।
3. ↑  , "Composite confection products"

টেমপ্লেট:Unileverটেমপ্লেট:Heartbrand
***আ বলা*** (পর্তুগিজ উচ্চারণ: [ɐ ˈβɔlɐ]; আক্ষরিক অর্থে "বল", প্রসঙ্গত "ফুটবল খেলার বল") হলো পর্তুগালে লিসবন হতে প্রকাশিত একটি পর্তুগিজ ক্রীড়া সংবাদপত্র।

ইতিহাস
------

*আ বলা* ১৯৪৫ সালে কান্দিদো দে ওলিভেইরা এবং রিবেইরো দোস রেইস দ্বারা প্রতিষ্ঠিত হয়েছে, প্রতিষ্ঠার পর থেকেই এটি সপ্তাহে দুইবার প্রকাশিত হয়েছে। ১৯৯৫ সালে এটি একটি দৈনিক পত্রিকায় পরিণত হয়েছে। যদিও এর সাবটাইটেলটি হচ্ছে "সকল খেলাধুলার সংবাদপত্র", তবে এর বিষয়বস্তু মূলত ফুটবল সম্পর্কিত। ১৯৫২–৫৩ মৌসুম থেকে এটি প্রিমেইরা লিগার সর্বোচ্চ গোলদাতাকে বলা দে প্রাতা পুরস্কার প্রদান করছে।

এটি বিদেশে পর্তুগিজ অভিবাসীদের মধ্যে সবচেয়ে জনপ্রিয় সংবাদপত্র এবং আফ্রিকার প্রাক্তন পর্তুগিজ উপনিবেশগুলোতে ব্যাপকভাবে পঠিত। ২০০৬ সাল থেকে, এটি নিউ জার্সির একটি বড় পর্তুগিজ জনসংখ্যার জন্য একটি মার্কিন শহরেও মুদ্রিত হয়।

২০১২ সালে তারা একটি টেলিভিশন চ্যানেল আ বলা টিভি চালু করেছে।

বর্ষসেরা খেলোয়াড়
------------------

| বছর | খেলোয়াড় | ক্লাব |
| --- | --- | --- |
| ২০১৭ | ব্রাজিল জোনাস | পর্তুগাল বেনফিকা |

তথ্যসূত্র
---------

1. ↑  "Jornal "A Bola" faz 70 anos" ["A Bola" newspaper turns 70] (পর্তুগিজ ভাষায়)। RTP। ৩০ জানুয়ারি ২০১৫। সংগ্রহের তারিখ ২৯ আগস্ট ২০১৮।
2. ↑  "Portuguese Media"। BPI Equity। ৫ মার্চ ২০১৪। সংগ্রহের তারিখ ২ ফেব্রুয়ারি ২০১৫।

বহিঃসংযোগ
---------

* প্রাতিষ্ঠানিক ওয়েবসাইট (পর্তুগিজ)
**আগুস্তা ওয়েস্টল্যান্ড অ্যাপাচি** হল ব্রিটিশ সেনাবাহিনীর এয়ার কর্পসের জন্য বোয়িং এএইচ-৬৪ অ্যাপাচে লংবো অ্যাটাক হেলিকপ্টারের লাইসেন্সকৃত উৎপাদন সংস্করণ। প্রথম আটটি হেলিকপ্টার বোয়িং দ্বারা নির্মিত হয়েছিল; বাকি ৫৯ টি বোয়িং সরবরাহকৃত যন্ত্রাংশগুলি থেকে ইংল্যান্ডের সমারসেটের ইওভিলে ওয়েস্টল্যান্ড হেলিকপ্টারস (পরবর্তীতে অগাস্টা ওয়েস্টল্যান্ড) দ্বারা সংযোজিত হয়েছিল। এএইচ-৬৪-এর বিপরীতে ব্রিটিশ সংস্করণে যে পরিবর্তনগুলি করা হয়েছে, সেগুলির মধ্যে রয়েছে রোলস-রয়েস টার্বোমেকা আরটিএম৩২২ ইঞ্জিন, একটি নতুন বৈদ্যুতিন প্রতিরক্ষামূলক সহায় স্যুট এবং ব্রিটিশ সংস্করণটিকে জাহাজ থেকে কাজ করার অনুমতি প্রদানের জন্য একটি ফোল্ডিং ব্লেড মেকানিজম। হেলিকপ্টারটিকে প্রথমে ওয়েস্টল্যান্ড হেলিকপ্টার দ্বারা **ডব্লিউএএইচ-৬৪** হিসাবে মনোনীত করা হয়েছিল এবং পরে প্রতিরক্ষা মন্ত্রক দ্বারা এটিকে **অ্যাপাচি এএইচ এমকে ১** (এছাড়াও "অ্যাপাচি এএইচ১" হিসাবে লেখা) নামে আখ্যায়িত করা হয়েছিল।

অ্যাপাচি ছিল আফগানিস্তানের সংঘাতে ঘনিষ্ঠ বিমান সহায়তার একটি মূল্যবান রূপ, এই অঞ্চলে ২০০৬ সালে মোতায়েন করা হয়েছিল। নৌ-পরীক্ষা ও সমুদ্রে অস্থায়ীভাবে মোতায়েনের সময়কালে বিমানটি জাহাজের ডেক থেকে পরিচালনা করার জন্য একটি সক্ষম প্ল্যাটফর্ম হিসাবে নিজেকে প্রমাণ করেছে। রাজকীয় নৌবাহিনীর জাহাজ থেকে পরিচালিত ব্রিটিশ অ্যাপাচিগুলি ২০১১ খ্রিস্টাব্দে লিবিয়ায় ন্যাটোর সামরিক হস্তক্ষেপেও কাজ করেছিল। অ্যাপাচি এএইচ১ ২০২৪ খ্রিস্টাব্দে তার পরিষেবার সমাপ্তিতে পৌঁছে যাবে এবং পরবর্তী এএইচ-৬৪ই সংস্করণ পুনরায় তৈরি করা হবে।

উন্নয়ন
-------

ব্রিটিশ সরকার ১৯৯০-এর দশকের গোড়ার দিকে একটি নতুন অ্যাটাক হেলিকপ্টারের প্রয়োজনীয়তা চিহ্নিত করেছিল। দরপত্রের আমন্ত্রণ ১৯৯৩ খ্রিস্টাব্দে জারি করা হয়েছিল। প্রাপ্ত দরপত্রগুলির মধ্যে ইউরোকপ্টার টাইগার, একটি আধুনিক বেল এএইচ-১ সুপারকোবরা, এএইচ-৬৪ অ্যাপাচি, বোয়িং/সিকোরস্কি আরএএইচ-৬৬ কোমাঞ্চ ও অগাস্টা এ১২৯ মাঙ্গুস্তা ছিল। টাইগার ও আপগ্রেড করা কোবরা উভয় প্রকারেরই আরও বিকাশের প্রয়োজন ছিল ও এইভাবে ঝুঁকিপূর্ণ ছিল, অপরদিকে অ্যাপাচি যুদ্ধক্ষেত্রে প্রমাণিত হয়েছিল, যদিও প্রথম উপসাগরীয় যুদ্ধে অ্যাপাচির কর্মক্ষমতা প্রতিযোগীদের দ্বারা সমালোচিত হয়েছিল। ওয়েস্টল্যান্ড ও অ্যাপাচি ১৯৯৫ খ্রিস্টাব্দের জুলাই মাসে নির্বাচিত হয়েছিল এবং ৬৭ টি হেলিকপ্টারের জন্য ১৯৯৬ খ্রিস্টাব্দে একটি চুক্তি স্বাক্ষরিত হয়েছিল।

তথ্যসূত্র
---------

1. 1 2  AgustaWestland 2011, পৃষ্ঠা ২
2. 1 2  ইপসেন, এরিক (১৩ জুলাই ১৯৯৫)। "U.K. Must Choose 1 of 3 Attack Copters: Pitched Battle Near Done"। *দ্য নিউ ইয়র্ক টাইমস*। ১৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৪ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  কুক, নিক (১ মে ১৯৯৫)। "High Noon For Tiger And Apache"। ইন্টারভিয়া বিসনেস অ্যান্ড টেকনোলজি। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৪ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অমরেশ্বর ঠাকুর** (১ ডিসেম্বর ১৮৮৭ - ২৪ জানুয়ারি ১৯৭৯) একজন বাঙালি সাহিত্যিক, প্রাবন্ধিক এবং পণ্ডিত।

প্রাথমিক জীবন
-------------

অমরেশ্বর ঠাকুর বর্তমান মুন্সীগঞ্জ জেলার বিক্রমপুরের ভাগ্যকুল ইউনিয়নের নাগরবন্দী গ্রামের ব্রাহ্মণ বংশের সন্তান। তিনি ১৮৮৭ সালের ১লা ডিসেম্বরে ত্রিপুরা রাজ্যের সভাপণ্ডিত মাতামহ কুলচন্দ্র শিরোমনির ঘরে জন্মগ্রহণ করেন। তার পিতা রামকৃষ্ণ ঠাকুর ছিলেন ভাগ্যকুলের কুণ্ডু জমিদার বংশের কুলপুরোহিত।

আর্থিক অসুবিধার মধ্যে থাকলেও প্রত্যেক পরীক্ষায় বৃত্তি পাওয়ায় তার পক্ষে পড়ালেখা করা সম্ভব হয়। ১৭ বছর বয়সে অমরেশ্বর কলকাতায় দাদার কাছে চলে যান। ১৯০৮ সালে সংস্কৃতে এম.এ পাস করে রিপন কলেজে অধ্যাপনার কাজ শুরু করেন। পরে পালি, দর্শন ও সংস্কৃতের অন্য একটি বিভাগে এম.এ পাস করেন এবং দু'বার স্বর্ণপদক পান। কলকাতা বিশ্ববিদ্যালয়ে পোস্টগ্রাজুয়েট শিক্ষাব ব্যবস্থা প্রবর্তিত হলে তিনি সংস্কৃত বিভাগে যোগ দেন। সুদীর্ঘ ৩৫ বছর বিশ্ববিদ্যালয়ে সংস্কৃত বিভাগে অধ্যাপনা করে বিভাগীয় প্রধান হিসেবে অবসর নেন। গবেষণা ও পাণ্ডিত্যের জন্য তিনি *যোগেশ্চন্দ্র গবেষণা পুরস্কার* পান।

১৯২৭ সালে হিন্দু ল' অব এভিডেন্সের উপর গবেষণা করে কলকাতা বিশ্ববিদ্যালয় থেকে পি.এইচ.ডি ডিগ্রি লাভ করেন। পরে *বেদান্তশাস্ত্রী* উপাধিও লাভ করেন।

তিনি *সংস্কৃত সাহিত্য পরিষদের* প্রতিষ্ঠাতা। ১০ বছর পরিশ্রমে যাস্কাঁচার্যের *নিরুক্ত* ৪ খণ্ডে প্রকাশ করেন। তার সম্পাদনা বাল্মীকির *রামায়ণ* ৪ খণ্ডে প্রকাশিত হয়। কলকাতা সংস্কৃত সিরিজের প্রায় ৪০টি গ্রন্থ টীকা ও অনুবাদ সহকারে প্রকাশ করেন। মম্মট ভট্টের কাব্য গ্রন্থের ইংরেজি ভূমিকা তার একটি বিশেষ অবদান। জৈন ধর্ম, দর্শন, ভিক্ষু সম্প্রদায়, থেরাপন্থী মহাসভা ও জৈন শ্বেতাম্বরদের বিষয়ে আলোচনামূলক বিভিন্ন প্রবন্ধ লিখেছেন।

১৯৭৯ সালের ২৪ জানুয়ারি তিনি কলকাতায় মৃত্যুবরণ করেন।

তথ্যসূত্র
---------

1. ↑  "ঠাকুর, অমরেশ্বর - বাংলাপিডিয়া"। *bn.banglapedia.org*। সংগ্রহের তারিখ ২০২০-০৯-১০।